Iðnhönnuðurinn Sigga Heimis er hætt að vinna fyrir sænska móðurskipið IKEA eftir rúmlega 20 ára starf hjá fyrirtækinu . Strax eftir áramót hefur hún störf hjá íslenska fyrirtækinu Marel . „ Ég er með ódrepandi og brennandi áhuga á nýsköpun og vöruþróun og Marel er á vegferð sem er ótrúlega spennandi . Starfið sem ég mun taka við heitir Platform & strategy director og ég mun vinna með að samhæfa vöruþróun innan fyrirtækisins sem fer fram á mörgum stöðum í heiminum , “ segir Sigga í samtali við Smartland . Þótt Sigga hafi unnið hjá IKEA í meira en tvö árautgi þá hefur hún líka sinnt eigin hönnunarverkefnum og tíma var hún hönnunarstjóri hjá Fritz Hansen í Danmörku sem framleiðir húsgögn Arne Jacobsen . Þegar Sigga er spurð að því hvort hún muni ekki sakna IKEA segir hún að það sé mikilvægt að hrista upp í hlutunum reglulega . Og þetta hafi verið réttur tímapunktur . „ Ég byrjaði hjá IKEA 1998 og er búin að fylgja því fyrirtæki síðan . IKEA hefur á þeim tíma rúmlega þrefaldast og sá tími fannst mér algjörlega frábær . Nú langar mig að helga mig nýsköpun á sviði sem getur haft áhrif á mikilvæga heimsþróun . Marel er þar fremst í flokki hvað varðar jákvæðar breytingar þar á mikilvægu sviði , mat , “ segir hún .